![](data:application/x-msmetafile;base64...)

 **REPUBLIKA HRVATSKA**

 **KRAPINSKO-ZAGORSKA ŽUPANIJA**

**UPRAVNI ODJEL ZA OPĆU UPRAVU I**

 **IMOVINSKO-PRAVNE POSLOVE**

KLASA: UP/I-943-04/20-01/756

URBROJ:2140/01-14-6-20-5

Zlatar, 03. rujna 2020.

 Upravni odjel za opću upravu i imovinsko-pravne poslove Krapinsko-zagorske županije, temeljem članka 34. stavka 1. Zakona o općem upravnom postupku („Narodne novine“ br. 47/09) u predmetu stupanja u posjed u tijeku postupka izvlaštenja nekretnine označene sa k.č.br. 2331/15 k.o. Veleškovec, a radi izgradnje Sustava prikupljanja i odvodnje otpadnih voda Aglomeracije Zlatar , a na prijedlog Zagorskog vodovoda d.o.o., Zabok,K.Š. Gjalskog 1, d o n o s i

 **Z A K L J U Č A K**

1. **Nepoznatim nasljednicima iza pokojnog Glavač Josipa, Lipovec 49** (upisani posjednik k.č.br. 2331/15 k.o. Veleškovec) imenuje se privremeni zastupnik u osobi odvjetnika Josipa Petrovića iz Zlatara, Kaštelska 4.

2. Privremeni zastupnik zastupat će osobe iz točke 1. izreke u postupku stupanja u posjed u tijeku postupka izvlaštenja nekretnine označene sa k.č.br. 2331/15 k.o. Veleškovec, a radi izgradnje Sustava prikupljanja i odvodnje otpadnih voda Aglomeracije Zlatar, a na prijedlog Zagorskog vodovoda d.o.o., Zabok,K.Š. Gjalskog 1.

3. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

4. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

5. Privremeni zastupnik iz točke 2. izreke ima pravo na nagradu i naknadu troškova ukoliko u roku od 30 dana o dana poduzimanja tražene radnje podnese zahtjev sa priloženim troškovnikom ovom Upravnom odjelu. Troškove zastupanja privremenog zastupnika snosi predlagatelj postupka stupanja u posjed Zagorski vodovod d.o.o., Zabok, K.Š. Gjalskog 1

 **O b r a z l o ž e n j e**

Zagorski vodovod d.o.o., Zabok, K.Š. Gjalskog 1, 04. lipnja 2020. godine podnio je prijedlog za stupanje u posjed nepotpuno izvlaštene nekretnine označene sa k.č.br. 2331/15 k.o. Veleškovec.

Kod ovog Upravnog odjela vodi se postupak nepotpunog izvlaštenja k.č.br. 2331/15 k.o. Veleškovec pod KLASOM: UP/I-943-04/20-01/436 po prijedlogu Zagorskog vodovoda d.o.o. iz Zaboka, K.Š.Gjalskog 1. U navedenom predmetu Zagorski vodovod predlaže nepotpuno izvlaštenje: **zk.č.br. 2331/15 k.o. Veleškovec**, oranica Novi Agrar, površine 1457 m2, upisana u z.k.ul. 3317 kao suvlasništvo Malenica Ane, Zagreb, Bauerova 19, u 3/27 dijela, Glavač Tome iz Zagreba, Badovinčeva 3, u 3/27 dijela, Malenica Ane iz Zagreba, Badovinčeva 3 u 2/27 dijela, Glavač Tome iz Zagreba, Badovinčeva 3 u 2/27 dijela, Čižmek Zlatka iz Zagreba, Jandrićeva 32, u 15/27 dijela, Glavač Tome iz Zagreba, Badovinčeva 3 u 1/27 dijela i Malenica Ane iz Zagreba, Bauerova 19, u 1/27 dijela u katastarskom operatu upisana u Pl. 161 k.o. Veleškovec, na ime posjednika Glavač Josipa iz Lipovca 49, **- površini služnosti od 13,5 m2**-trasa kanalizacije prolazi južnim dijelom predmetne parcele u smjeru istok-zapad na udaljenosti cca 13 m od južne međe u dužini 6,77 m i širini trase 2 m

***Navedeni prijedlog se u Uredu državne uprave u Krapinsko-zagorskoj županiji vodio pod oznakom KLASA:UP/I-943-04/15-01/244, 01. siječnja 2020. godine predmet je, uslijed povjeravanja poslova državne uprave, preuzela Krapinsko-zagorska županija te se dalje vodi pod KLASOM:*** ***UP/I-943-04/20-01/436***

 Postupajući po naprijed navedenom prijedlogu za stupanje u posjed izvlaštene nekretnine, ovaj Upravni odjel je sukladno čl. 42. Zakona o izvlaštenju i određivanju naknade zakazao usmenu raspravu na koju je pozvao upisane suvlasnike i posjednika predmetne nekretnine te Korisnika izvlaštenja. Otpremljena pošta za Glavač Josipa iz Lipovca 49 se vratila s naznakom „umro“. Nadalje, za upisane suvlasnike dostava je bila uredna, međutim nisu pristupili na predmetnu usmenu raspravu, a svoj nedolazak nisu ni opravdali.

Člankom 34. Zakona o općem upravnom postupku propisano je postavljenje privremenog zastupnika stranci koja nema zakonskog zastupnika, stranci čije je prebivalište, boravište ili sjedište nije poznato, zatim stranci čiji su identitet i adresa poznati ali se ne nalazi na području RH, a nema osobu ovlaštenu za zastupanje, te nepoznatoj osobi.

Postupak stupanja u posjed nekretnine koja se izvlašćuje je **hitan postupak** u kojem je nadležno tijelo sukladno članku 41. stavka 4. Zakona o izvlaštenju i određivanju naknade ( „Narodne novine“ broj 74/14, 69/17 i 98/19) dužno **bez odgode,** a najkasnije u roku od 15 dana od dana zaprimanja urednog zahtjeva, nakon provedene usmene rasprave odlučiti o zahtjevu za stupanju u posjed nekretnine za koju je podnesen prijedlog za izvlaštenje.

Slijedom navedenog ovaj Upravni odjel zbog hitnosti postupka uz primjenu članka 34. Zakona o općem upravnom postupku donio je odluku kao u dispozitivu.

Odredbom članka 162 Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku, a odredbom članka 38. stavak 1. Zakona o izvlaštenju i određivanju naknade propisano je da troškove postupka izvlaštenja snosi korisnik izvlaštenja.

 Uputa o pravnom lijeku:

Protiv ovog zaključka ne može se izjaviti žalba.

 Samostalna upravna referentica

 za imovinsko-pravne poslove

 Anita Frigan, dipl. iur.

DOSTAVITI:

1. Zagorski vodovod d.o.o.,

Zabok, K.Š. Gjalskog 1

2. Odvjetnik Josip Petrović,

Zlatar, Kaštelska 4

3. Oglasna ploča

4. Mrežna stranica Krapinsko-zagorske županije

5. Spis predmeta